
I. ОБЩО ПРЕДСТАВЯНЕ НА УЧЕБНАТА ПРОГРАМА


Учебната програма по „Театрална кукла” се основава на последователното усвояване на знания и умения за театралната кукла като самостоятелно художествено пластично произведение, начините и средствата за осъществяването й в материал, спецификата на куклената сценография и компонентите на куклено-театралната среда. 
Градацията на теми и задачи позволява устойчивост в развитието на мисленето и способностите на учениците.
Съпътстващото обучение по конструиране на кукли спомага учениците да получат цялостна представа за театралната кукла като комплексно пластично произведение.  
През петгодишното си обучение в специалност „Театрална кукла”, учениците получават широк диапазон от знания и умения, които са предпоставка за успешното им развитие като съвременни автори.
Програмата по „Театрална кукла” преди всичко е в синхрон с програмите по учебна практика по театрална кукла, по конструиране на  кукли и учебна практика по конструиране на кукли, както с тези на  останалите специализирани предмети, изучавани в средните художествени училища (рисуване, живопис, пластична анатомия, перспектива) и не нарушава логиката в образователния процес.
Поетапното  натрупване на знания и умения от учениците осигурява комплексно обучение, даващо възможност да се реализират като професионалисти.
Програмата предполага прилагане на индивидуален подход на обучение, съобразен със степента на възможности и с творческото мислене на учениците.
При обучението по специалност „Театрална кукла”, както при всички изкуства, теорията и практиката са органично свързани.
Разделянето им в настоящата учебна програма, която представя само теоретичната основа на театралната кукла, е за административно удобство.
За да не се къса връзката с практиката при организацията на учебния процес е препоръчително програмите по теория и практика да се ползват в синхрон.
	


За успешното провеждане на обучението в специалност Театрална кукла: 


Учебното заведение е длъжно да осигури –
· преподаватели с висока квалификация по специалността и с образователен ценз, гарантиращ способността им да осъществят изпълнението на образователните стандарти, предвидени в програмата; 
· просторно, проветриво помещение, с добро естествено и изкуствено осветление, оборудвано с подходящи за работа места;
· основни материали за работа и шкафове за съхранението им;
· условия за съхраняване и експониране на готовите произведения; 
· библиотека, съдържаща нужните за специалността албуми и книги.,

Преподавателите трябва:
· да прилагат в учебния процес и да следват логиката на утвърдената учебна програма;
· при нужда да мотивират учениците с индивидуални, съобразени с моментните им възможности задачи, в рамките на учебната програма;
· да балансират теоретичните и практически занятия;
· да онагледяват учебния процес;
· да осигурят за общо ползване в ателието материали, визуализиращи и обезпечаващи темата.
· да изградят в учениците навик да следят куклено – театралния репертоар, да посещават, коментират и анализират гледаните спектакли.
· да осигурят достъп до реална театрална среда.
· да изградят естетически вкус и критерии, както и умения за работа в екип.

II. ЦЕЛИ НА ОБУЧЕНИЕТО ПО УЧЕБНИЯ ПРЕДМЕТ

Обучението по предмета има за цел учениците да придобият базови знания за материалната среда, в която се осъществява куклен спектакъл, да опознаят театралната кукла като персонаж, като обект и субект на театралното действие, като художествено-пластично произведение, да я анализират и разбират като обем, материалност, конструкция, динамика и механика.
За постигане на основната цел на обучението е необходимо изпълнението на следните подцели:
· Учениците да придобият знания за историята, съвременното състояние и посоките на развитие на кукления театър като сценично изкуство;
· да опознаят компонентите на кукления спектакъл и спецификата на кукленото действие;
· да усвоят широк кръг пластични изразни средства, обуславящи кукления персонаж, допринасящи за изграждането му като художествен образ – стилизация, деформация, диспропорция, състояние, пластика, характер, динамика и др.;
· да изучат класическите куклени системи в развитие, функция, приложение и да ги овладеят като пластика и динамика, посредством все по усложняващи се задачи;
· да развиват професионални качества на художник, способен да работи в реална театрална среда;
· да умеят да боравят с широк кръг материали и технологии; 
· да изградят способност за работа в екип и чувство на отговорност към качеството на резултата, сроковете за изпълнение, към взаимната зависимост при създаване на колективен художествен продукт;
· да възпитат в себе си естетически вкус, чувство за сценично присъствие и активност и да разширят общо художествената си и театрална култура.



III. 	РАЗПРЕДЕЛЕНИЕ НА УЧЕБНОТО ВРЕМЕ
Специфична професионална подготовка
	КЛАС
	I СРОК 
УЧ. СЕДМИЦИ / ЧАСОВЕ 
	II-СРОК
УЧ. СЕДМИЦИ / ЧАСОВЕ
	ЧАСОВЕ
ГОДИШНО

	VIII
	18 / 2
	18 / 2
	72

	IX
	18 / 1
	18 / 1
	36

	X
	18 / 1
	18 / 2
	54

	XI
	18 / 1
	18 / 1
	36

	XII
	18 / 1
	11 / 1
	29




IV. УЧЕБНО СЪДЪРЖАНИЕ
	  Структурирането на учебното съдържание е по раздели и теми и е разделено на теоретични и практически занимания с акцент върху теорията. За всеки раздел в програмата е записан броят учебни часове по СПП.
	За успешното изпълнение на учебната програма е добре в  плана на училището да предвидят ФУЧ – факултативни учебни часове. 
	Учителят конкретизира броя на учебните часове за всяка тема в съответствие с посочените в раздела.
	В пет годишния курс на обучение учениците усвояват работа с различни инструменти и със следните материали: 
· Хартии;
· Меки и твърди материали за скулптиране – дунапрен, стиропор, дърво и др.;
· Материали за свързване – дърво, метал, кожа, шнурове, ластици и др.;
· Текстилни материали;
· Материали за папиемаше;
· Бои, лакове, грундове;
· Разнородни материали в задачите за импровизиране.


ПЪРВИ ГИМНАЗИАЛЕН ЕТАП
VIII КЛАС
	№ по ред
	Наименование на раздели и теми
	Брой часове

	1.
	Кукла и куклен театър 
	8

	1.1
	Най-общо въвеждане в проблематиката.
	

	1.2
	Куклено-театрално действие – поява и развитие през вековете.
	

	1.3
	Поява и развитие на театралната кукла – исторически преглед.
	

	1.4
	Съвременен куклен театър. Национална типология. Посоки на развитие.
	

	2.
	Български куклен театър
	10

	2.1
	Кукленият театър в България – поява, традиции, съвременни школи, перспективи.
	

	2.2
	Еволюция на българската театрална кукла.
	

	2.3
	Специфика на куклената сценография.
	

	2.4
	Куклата – субект и обект на театрално действие.
	

	2.5
	Взаимоотношение актьор – кукла.
	

	2.6
	Етапи на изграждане на театрален продукт. Задължения на художник-изпълнителя от техническа конференция до премиера.
	

	3.
	Характеристики на театралната кукла
	18

	3.1
	 Класификация на видовете театрални кукли според: 
	*начина на водене
	*конструкцията им
	

	3.2
	Куклена стилизация. Пропорции.
	

	3.3
	Пластични изразни средства – стилизация, деформация
	

	3.4
	Характерност и индивидуалност
	

	4.
	Кукла Петрушка. Видове. Място в класификацията на куклените системи. Начин на водене.
	36

	4.1
	Работа с проект. Анализ
	

	4.2
	Динамични възможности и сценично поведение.Начин на водене. Видове. Анализ на конструкцията
	

	4.3
	Работа с мащаб. Изработване на увеличение 1:1 и обръщане на изображението в профил.
	

	4.4
	Прийоми за скулптиране на обемна глава и длани (стиропор).
	

	4.5
	Последователност на обработката на скулптираните обеми.
	

	4.6
	Изисквания за изработване на костюм, прическа, аксесоари и грим на кукла Петрушка
	

	4.7
	Изисквания за сглобяване и функционалност
	

	5.
	Задължително текущо изпитване за установяване на изходното ниво на учениците за определяне на годишна оценка
	.

	
	Общ брой часове
	72




Раздел 1. Кукла и куклен театър.
1.1 Най-общо въвеждане в проблематиката.
1.2 Куклено-театрално действие – поява и развитие през вековете.
1.3 Поява и развитие на театралната кукла – исторически преглед.
1.4 Съвременен куклен театър. Национална типология. Посоки на развитие.
Цели: Въведение в историята, произхода и развитието на театралната кукла. Навлизане в понятийния апарат. 

Раздел 2. Български куклен театър
2.1 Кукленият театър в България – поява, традиции, съвременни школи, перспективи.
2.2. Еволюция на българската театрална кукла.
2.3  Специфика на куклената сценография.
2.4  Куклата – субект и обект на театрално действие.
2.5  Взаимоотношение актьор – кукла
2.6 Етапи на изграждане на театрален продукт. Задължения на художник-изпълнителя от техническа конференция до премиера.
Цели: Да се изгради понятийна система, характерна за куклено-театралната практика и да се осъзнае мястото на куклата като негов субект и обект.

Раздел 3. Характеристики на театралната кукла.
3.1  Класификация на видовете театрални кукли според: 
		*начина на водене
		*конструкцията им
3.2. Кукленост на визията. Пропорции.
3.3  Пластични изразни средства – стилизация, деформация
3.4  Характерност и индивидуалност
Цели: Учениците да задълбочат знанията си за театралната кукла като самостоятелно художествено произведение и да започнат да овладяват и прилагат основни типични художествени изразни средства.

Раздел 4. Кукла Петрушка. Видове. Място в класификацията на куклените системи. Начин на водене.
4.1 Работа с проект. Анализ на драматургичната основа и на проекта.
4.2 Динамични възможности и сценично поведение. Начин на водене. Видове. Анализ на конструкцията.
4.3 Работа с мащаб. Изработване на увеличение 1:1 и обръщане на изображението в профил.
4.4 Прийоми за скулптиране на обемна глава и длани (стиропор). 
4.5 Последователност на обработката на скулптираните обеми.
4.6 Изисквания за изработване на костюм, прическа, аксесоари и грим на кукла Петрушка.
4.7 Изисквания за сглобяване и функционалност
Цели: Учениците да изградят способности за аналитично мислене, умение да  разчитат двуизмерно изображение и да го изпълняват в триизмерност, овладявайки скулптирането и обработката на твърд материал (стиропор), да усвоят последователността на етапите за изпълнение на театрална кукла в материал.

Изходно ниво 8-ми клас:
Изработване в материал  на плоска мека ръкавична кукла тип „Петрушка“ по зададен проект. Височина около 55 см.
Материали – молив, гума, оризова хартия, ножици, лепила, игли, конци, различни цветове филц, хартия тип „пяна“ и др.
Продължителност – 4 часа.
Цел-установяване на придобитите умения за работа с меки и други материали, степента на усвояване на някои технологии, присъщи за изпълнителската практика, прецизност и естетически вкус.

IX КЛАС

	№ по ред
	Наименование на теми и раздели
	Брой часове

	1.
	Кукла Явайка. Исторически преглед  -  възникване, разпространение и развитие. Азиатска и европейска Явайка
	4

	2.
	Видове европейска Явайка. Начини на водене. Пластични и сценични възможности.Поведение и характер
	4

	3.
	Гапид – устройство и функции
	6

	4.
	Явайка – надстройка
	2

	5.
	Възможности на уличния театър и приложение на куклената система Явайка.

	2

	6.
	Пластична мека обемна мимираща кукла
	6

	6.1
	Специфика на визията. Деформацията като художествено изразно средство. Гротеска.
	

	6.2
	Сценично поведение и пластика на меката мимираща кукла
	

	6.3
	Начини на свързване (видове конструктивни решения) на отделните части на куклата
	

	7.
	Системи за ефекти, заложени в мека мимираща кукла
	12

	7.1
	Твърда клапа за отваряне на уста
	

	7.2
	Мека клапа.
	

	7.3
	Други ефекти, заложени в тялото на мека кукла
	

	7.4
	„Естрадна” мека кукла – сценични възможности, начини на водене. Варианти на пласиране на актьорското спрямо кукленото тяло.
	

	8.
	Задължително текущо изпитване за установяване на изходното ниво на учениците за определяне на годишна оценка
	

	
	Общ брой часове
	36



Раздел 1. Кукла Явайка. Исторически преглед  -  възникване, разпространение и развитие. Азиатска и европейска Явайка
Раздел 2. Видове европейска Явайка. Начини на водене. Пластични и сценични възможности.Поведение и характер
Цели: Да се запознаят с възникването и съвременната транскрипция на тази куклена система във всичките й разновидности, отразяващи се както върху визията, така и върху физическото поведение на куклата. 

Раздел 3. Гапид – устройство и функции
Цели: Отражение на устройството на куклата върху сценичното й поведение и присъствие, както и произтичащите от това пластични възможности.

Раздел 4. Явайка – надстройка

Цели: Да се осъзнаят практиките за модифициране на основните куклени системи и произтичащата от това уникалност на сценографските решения.

Раздел 5.  Възможности на уличния театър и приложение на куклената система Явайка.
Цели: Запознаване с възможностите на театралните форми на открито.

Раздел 6. Пластична мека обемна мимираща кукла
6.1. Специфика на визията. Деформацията като художествено изразно средство. Гротеска.
6.2 Сценично поведение и пластика на меката мимираща кукла
6.3 Начини на свързване (видове конструктивни решения) на отделните части на куклата
Цели: Да се запознаят със сценичното приложение и възможности, които дава използването на мек материал при изработването на театрална кукла и визуалните, пластични и поведенчески характеристики на куклите от този вид.

Раздел 7. Системи за ефекти, заложени в мека мимираща кукла
7.1 Твърда клапа за отваряне на уста.
7.2  Мека клапа.
7.3 Други ефекти, заложени в тялото на мека кукла
7.4„Естрадна” мека кукла – сценични възможности, начини на водене. Варианти на пласиране на актьорското спрямо кукленото тяло.
Цели: Да се усвоят някой от най-популярните системи за ефекти, използвани в театралната практика и да се провокира творческо въображение и генериране на нови идеи.
Изходно ниво 9-ти клас:
Изработване на увеличение 1:1 по зададен проект и обръщане на главата от анфас в профил /или обратно/. Размер до 45 см.
Продължителност – 5 часа.
Материали- картон, молив, гума, линия, други пособия за чертане
Цел-установяване на умения за работа с мащаб, степента на развитие на пространствено мислене, изобразителна грамотност и способност за разчитане на проект.


X КЛАС

	№ по ред
	Наименование на теми и раздели
	Брой часове

	1.
	Кукла за маса. Система за откровено водене
	18

	1.1
	Сценични възможности, пластично поведение и конструктивно разнообразие на куклите за откровено водене.Кукла за маса без долни крайници
	

	1.2
	Художествено-пластични изразни средства (най-често приложими). Пропорция и диспропорция.
	

	1.3
	Възможности за противопоставяне на твърди и меки материали в конструкцията на куклата, допринасящи за сценичното й поведение.
	

	1.4
	Възможности и ефект от използване на предмети (или части от тях) в конструктивното решение на кукла за маса.
	

	1.5
	Видове свързвания
	

	1.6
	Потъващ врат и значението му за работата на актьора
	

	1.7
	Видове водачи и приспособления
	

	2.
	Кукла за маса с подвижни крака
	36

	2.1
	Вариабилност и разнообразие на пластичните и динамични решения на кукленото тяло и отражението им върху сценичното поведение
	

	2.2.
	Възможни решения за тазобедрена става. Твърди крака с (без) колянна става – отражение върху възможностите за походка
	

	2.3
	Сложна система кукла за маса, налагаща овладяване на куклата от повече от един актьор
	

	2.4
	Импровизирана кукла за маса
	

	3.
	Задължително текущо изпитване за установяване на изходното ниво на учениците за определяне на годишна оценка
	

	
	Общ брой часове:
	54


	

Раздел 1. Кукла за маса. Система за откровено водене

1.1  Сценични възможности, пластично поведение и конструктивно разнообразие на куклите за откровено водене.Кукла за маса без долни крайници.
1.2 Художествено-пластични изразни средства (най-често приложими). Пропорция и диспропорция.
1.3  Възможности за противопоставяне на твърди и меки материали в конструкцията на куклата, допринасящи за сценичното й поведение.
	1.4 Възможности и ефект от използване на предмети (или части от тях) в конструктивното решение на кукла за маса.
	1.5 Видове свързвания
1.6 Потъващ врат и значението му за работата на актьора
1.7 Видове водачи и приспособления

Цели:  Да се задълбочат знанията за развитието и усложняването на видовете театрални кукли както като визия, така и като конструкция – съответно с нарастването на пластичните им и сценични възможности. Да се задълбочат знанията за изразяване на състояние и характер. Да се развие аналитичното и пластично мислене, да продължат да се изграждат умения да работят с разнородни материали и технологии, създавайки единно художествено произведение.

Раздел 2. Кукла за маса с подвижни крака
2.1 Вариабилност и разнообразие на пластичните и динамични решения на кукленото тяло и отражението им върху сценичното поведение
2.2 Възможни решения за тазобедрена става. Твърди крака с (без) колянна става – отражение върху възможностите за походка 
2.3 Сложна система кукла за маса, налагаща овладяване на куклата от повече от един актьор
2.4 Импровизирана кукла за маса

Цели: Да се доразвива комплексно куклено-театралното мислене, посредством овладяване и използване на специфични художествени изразни средства Да се развива естетически вкус, отношение към цялото както и да се задълбочат уменията им за работа в екип. 

Изходно ниво 10-ти клас:
Скулптиране на длан и стъпало /кукла за откровено водене - за маса/
Размер 5-7 см
Продължителност – 6 часа
Материали – фибран, макетни ножове, резервни остриета, шкурка.
Цел – усвояване на уменията им за работа в материал и постигане на пластична пространствена форма, както и овладяване на скулптирането, като неотменимо за изучаваната професия.



ВТОРИ ГИМНАЗИАЛЕН ЕТАП

XI КЛАС
	№ по ред
	Наименование на теми и раздели
	Брой часове

	1.
	Осветлението в кукления театър
	6

	1.1.
	Поставяне на куклено и на актьорско осветление
	

	1.2.
	Черна камера
	

	1.3.
	Спектакъл на UV - осветление
	

	2.
	Шварцова кукла(кукла за черна камера с подвижни очи)
	8

	2.1
	Специфични изисквания към визията и пластичния подход в лицевия дял на куклите за черна камера.
	

	2.2
	Възможни решения за тела и крайници
	

	2.3
	Начин на водене и сценични възможности
	

	2.4
	Актьорски екип и планове в мизансцена
	

	3.
	Импровизирана кукла за UV осветление
	4

	3.1
	Материали, подходящи за работа в UV
	

	3.2
	Постигане на телесен тон в UV
	

	4.
	Кукла Сицилианка
	18

	4.1
	Възникване, развитие и разпространение.
	

	4.2
	Характеристика на съвременната система
	

	4.3
	Начин на водене, сценично поведение и сценична среда.
	

	4.4
	Конструктивни визуални и динамични различия при положения:
	 * Твърд водач в главата
 * Твърд водач в гърба и освободена глава
  *Твърди водачи в главата  и гърба
	

	4.5
	Популярни системи за ефекти.
	

	5.
	Задължително текущо изпитване за установяване на изходното ниво на учениците за определяне на годишна оценка
	

	
	Общ брой часове:
	36



Раздел 1. Осветлението в кукления театър
1.1  Поставяне на куклено и на актьорско осветление
1.2 Черна камера
1.3. Спектакъл на UV - осветление

Цели:  Запознаване на  учениците с мястото, значението и спецификата на осветлението в органиката на кукленото представление.

Раздел  2. Шварцова кукла (кукла за черна камера с подвижни очи)

2.1 Специфични изисквания към визията и пластичния подход в лицевия дял на куклите за черна камера.
2.2  Възможни решения за тела и крайници.
2.3. Начин на водене и сценични възможности 
2.4  Актьорски екип и планове в мизансцена

Цели: Учениците да изучат на специфичната  лицева пластика на куклите за черна камера и обвързаността й с осветителската  партитура.
Да се осмисли на спецификата на пласиране на кукленото тяло в специфично осветление
Да се анализират различията в начина на водене в сравнение с другите изучавани куклени системи 
Да се запознаят със спецификата на мизансцена в условия на черна камера

Раздел 3. Импровизирана кукла за UV осветление
3.1 Материали, подходящи за работа в UV
3.2. Постигане на телесен тон в UV

Цели: Учениците да се запознаят със сценичния ефект на  UV осветление, като се разшири и палитрата от използвани материали и технологии, обхвата на пластичните задачи и се акцентира върху широките възможности на визията в кукленото изкуство.

Раздел 4. Кукла Сицилианка
4.1  Възникване, развитие и разпространение.
4.2 Характеристика на съвременната система
4.3 Начин на водене, сценично поведение и сценична среда.
4.4 Конструктивни визуални и динамични различия при положения:
	        * Твърд водач в главата
         * Твърд водач в гърба и освободена глава
         *Твърди водачи в главата  и гърба

Цели: Учениците да изучат една от най-сложните за изпълнение куклени системи, предполагаща изградени и задълбочаващи се технологични умения, прецизност и висока степен на владеене на пластичната форма

Изходно ниво 11-ти клас:
Изработване на  кукла за UV осветление
Размер –   50 см.- 60см.
Продължителност – 6 часа.
Материал – фибран, , текстил и прежди,  светещи на UV осветление, бои за UV, лепила, макетни ножове, ножици, игли, конци и други.
Цел – Установяване на степента на развитие на куклено-театралното творческо мислене, умения за създаване на куклен персонаж, работа с разнообразни материали и прилагане на различни техники и технологии.



XII КЛАС
	№ по ред
	Наименование на теми и раздели
	Брой часове

	1.
	Кукла Марионетка – поява и развитие
	4

	1.1.
	Исторически преглед.
	

	1.2.
	Марионетката в българския куклен театър
	

	2.
	Съвременна класическа Марионетка. Пластичен и конструктивен анализ. Сценично поведение и начини на водене
	8

	2.1.
	Пропорция и допустими възможности за диспропорция
	

	2.2.
	Анализ на пластичните и поведенчески възможности
	

	2.3.
	Видове водачи и съответен начин на водене
	

	3.
	Чертежи и технологична документация.
	     6


	3.1
	Чертежи на видове водачи.
	

	3.2.
	Чертежи на видове стави
	

	3.3.
	Видове тазобедрена става - чертежи
	

	4.
	Задание за практически изпит съгласно национална изпитна програма.
	
11

	
	Общ брой часове:
	29



Раздел 1. Кукла Марионетка – поява и развитие
1.1. Исторически преглед.
1.2. Марионетката в българския куклен театър

Цели: Да придобият основни знания за най-сложната куклена система, появата, развитието и разпространението й, за пластичните й и конструктивни характеристики.

Раздел 2. Съвременна класическа Марионетка. Пластичен и конструктивен анализ. Сценично поведение и начини на водене


2.1 Пропорция и допустими възможности за диспропорция.
2.2  Анализ на пластичните и поведенчески възможности
2.3 Видове водачи и съответен начин на водене

Цели: Да се задълбочат комплексните знания за възможностите на марионетката както като процес на изработване, така и като сценично поведение и художествен образ.

Раздел 3. Чертежи и технологична документация.
3.1 Чертежи на видове водачи.
3.2 Чертежи на видове стави 
3.3. Видове тазобедрена става - чертежи

Цели: Да се повиши театралната и технологичната им култура и да се акцентира върху прецизността и високото качество на изработване на отделните детайли. 

Раздел 4. Задание за практически изпит – изпълнение в материал на кукла Марионетка и разработване на технологична документация за нея.

Цели: да се демонстрират комплексните умения и знания, натрупани от ученика по време на неговото обучение и да се постигне  завършена творческа интерпретация на поставената задача.


V. ОЧАКВАНИ РЕЗУЛТАТИ ОТ ПЕТГОДИШНИЯ КУРС НА ОБУЧЕНИЕ 

В осми клас учениците усвояват :
* Теоретични знания за спецификата, характера и компонентите на кукленото изкуство 
*Изучават традициите и постиженията на българския куклен театър
*Усвояват основните характеристики на театралната кукла 
* Изучават основната куклена система Петрушка в нейните разновидности
* Боравят с характерни за кукленото изкуство художествени пластични изразни средства.

В девети клас учениците усвояват:
* разширяват се теоретичните им знания за куклените системи
* изучават взаимната зависимост между устройството на куклата и нейната пластика, визия и сценично поведение
* усложняват се пластичните им задачи, в резултат на което натрупват знания за работа с твърди, меки и нетипични материали.
* изучават възможностите за сценични ефекти, заложени в театрална кукла 
* овладяват куклените системи Явайка и Пластична мека обемна мимираща кукла



В десети клас учениците усвояват:
   	  * палитрата от възможности и посоки на развитие на системата Кукла за маса в нейното многообразие.
   	  * изучавайки системата за откровено водене осмислят връзката актьор – кукла 
   	  * придобиват комплексни и приложими в практиката знания за етапите на реализиране на кукла в материал
  	 *  придобиват основни знания и умения – предпоставка за по нататъшно развитие 

В единадесети клас учениците усвояват :
*  знания за компонентите, съдържащи се в куклен спектакъл;
* осъзнават значението на осветлението за постигане на сценичния резултат и влиянието му върху куклата като пластичен обект;
* разширяват се знанията им за видовете куклен театър;
* усвояват специфични изисквания към визията и пластиката на куклата, в зависимост от осветителската среда
* разширява се обемът на знанията им за начините за водене на театралната кукла
* запознават се със системата Шварцова кукла и кукла за UV осветление
   	* придобиват знания за историята и развитието на куклената система Сицилианка
  	* развиват аналитично мислене и способност за сравнителен анализ.


В дванадесети клас учениците усвояват :
*  най-сложната куклена система – Марионетка, историята й на развитие и съвременното й разпространение .
*  изучават пластичните и поведенчески възможности на този вид кукла 
 * изучават видовете водачи
*  научават се да разчитат и изработват сложна технологична документация 
* придобиват  по-голям опит при реализирането на художествен образ.
* знанията, които придобиват са комплексни.


Авторски колектив: Национална гимназия за сценични и екранни изкуства -  Пловдив.
		

· Николай Томов – НГСЕИ - директор
· Виржиния Давчева - преподавател по театрална кукла и конструиране на кукли.

